open-index/open-wikipedia-markdown huggingface dataset:
1594 Ντανζόν

Ο **Ντανζόν (Danjon)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,772. Ανακαλύφθηκε το 1949 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Γάλλου αστρονόμου Αντρέ Ντανζόν.

## Φυσικά χαρακτηριστικά
Η μέση διάμετρος του Ντανζόν εκτιμάται σε 11,56 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,174 ± 0,017. Δεν είναι γνωστό με βεβαιότητα αν και με ποια περίοδο περιστρέφεται ο Ντανζόν γύρω από τον εαυτό του, πιθανώς όμως η περίοδος περιστροφής του είναι περίπου 12 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντανζον
1595 Τάνγκα

Ο **Τάνγκα (Tanga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,723. Ανακαλύφθηκε το 1930 από τους Νοτιοαφρικανούς αγγλικής καταγωγής αστρονόμους Σύριλ Τζάκσον και Χάρρυ Έντγουιν Γουντ, που παρατηρούσαν από το Γιοχάνεσμπουργκ, και πήρε το όνομά του από την πόλη και λιμάνι Τάνγκα της Τανζανίας.

## Φυσικά χαρακτηριστικά
Η μέση διάμετρος του Τάνγκα εκτιμάται σε 22,21 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,0557 ± 0,009. Ο Τάνγκα περιστρέφεται γύρω από τον εαυτό του μία φορά κάθε 11 ώρες και 3 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τανγκα
1596 Ίτζιγκσον

Ο **Ίτζιγκσον (Itzigsohn)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,476. Ανακαλύφθηκε το 1951 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του μετά τον θάνατό του.

## Φυσικά χαρακτηριστικά
Η μέση διάμετρος του Ίτζιγκσον εκτιμάται σε 49,64 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0496. Ο Ίτζιγκσον περιστρέφεται γύρω από τον εαυτό του μία φορά κάθε 30 ως 50 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ιτζιγκσον
1597 Λωζιέ

μικρογραφία|3D μοντέλο του αστεροειδούς 1597 Λωζιέ
Η **Λωζιέ (Laugier)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,512. Ανακαλύφθηκε το 1949 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά της προς τιμή της Γαλλίδας αστρονόμου Μαργκερίτ Λωζιέ.

## Φυσικά χαρακτηριστικά
Τα φυσικά χαρακτηριστικά της Λωζιέ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λωζιε
1599 Ζιομύ

Ο **Ζιομύ (Giomus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,991. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του από τη μικρή γαλλική πόλη Ζιαν.

## Φυσικά χαρακτηριστικά
Η μέση διάμετρος του Ζιομύ εκτιμάται σε 39,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,045 ± 0,005. Είναι αβέβαιο με ποια περίοδο περιστρέφεται ο Ζιομύ γύρω από τον εαυτό του, πιθανώς όμως η περίοδός του είναι γύρω στις 6,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζιομυ
Φαράγγι Ορεινού

thumb|250px|Καταρράκτης στο φαράγγι Ορεινού
Το **Φαράγγι (του) Ορεινού** ή **φαράγγι των κόκκινων πεταλούδων** είναι ένα φαράγγι στη νοτιοανατολική Κρήτη. Βρίσκεται κοντά στον οικισμό Ορεινό Λασιθίου και έχει μήκος 5 χιλιόμετρα. Θεωρείται ως ένα από τα ωραιότερα φαράγγια του νησιού.

Το 1993, μετά από μία μεγάλη πυρκαγιά, το φαράγγι υπέστη μεγάλες καταστροφές. Τώρα πια όμως, η βλάστηση και το πράσινο στο φαράγγι έχουν αποκατασταθεί πλήρως. Πριν την πυρκαγιά, στο φαράγγι, υπήρχαν αμέτρητες κόκκινες πεταλούδες (γι' αυτό ονομάστηκε το φαράγγι με τις κόκκινες πεταλούδες), οι οποίες υπάρχουν ακόμα αλλά έχουν μειωθεί κατά ένα μεγάλο βαθμό. Επίσης, χαρακτηριστικό του φαραγγιού είναι τα πολλά μικρά ρυάκια και οι μικροί καταρράκτες που υπάρχουν σε όλη τη διαδρομή. Το φαράγγι θα μπορούσε νοητά να χωριστεί σε 3 μέρη. Το πρώτο μέρος είναι το πράσινο, με έντονη βλάστηση. Στο δεύτερο μέρος, μετά από μία ώρα διαδρομή, υπάρχει μια ορεινή καλλιεργημένη περιοχή και στο τρίτο μέρος, προς το τέλος του φαραγγιού, αρχίζουν πολύ γρήγορα να υψώνονται τα βράχια, και τα βουνά να φαίνονται καλύτερα. 

Το φαράγγι ξεκινάει από το χωριό Ορεινό και φτάνει στον Κουτσουρά, 21 χιλιόμετρα περίπου ανατολικά της Ιεράπετρας. Η πορεία του δεν ξεπερνάει τις 4 ώρες το καλοκαίρι, ενώ το χειμώνα είναι λίγο δύσβατο, λόγω των πηγών και των καταρρακτών που τρέχουν. Το φαράγγι του Ορεινού, όπως και τα περισσότερα, έχει πινακίδες που δείχνουν το δρόμο που πρέπει να διασχίσεις. Τις οποίες όμως θα πρέπει να τις προσέχει πολύ κάποιος που διασχίζει το φαράγγι γιατί είναι πολύ εύκολο να μπερδευτεί και να χάσει το δρόμο του.  

## Εξωτερικοί σύνδεσμοι
*Φαράγγι Ορεινού (Φαράγγι των Κόκκινων Πεταλούδων) 
*Φαράγγι του Ορεινού - Κουτσουρά στον Μακρύ Γιαλό

Ο
Φαραγγι Ορεινου
1575 Γουίνιφρεντ

Η **Γουίνιφρεντ (Winifred)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,748. Ανακαλύφθηκε το 1950 από τον Ρ. Κάμερον του αστεροσκοπείου "Goethe Link" του Πανεπιστημίου της Ιντιάνα, στο Μπρούκλιν της Ιντιάνα, και πήρε το όνομά της προς τιμή της Αμερικανίδας πλανητολόγου Γουίνιφρεντ Σώτελ Κάμερον (*Winifred Sawtell Cameron*).

## Φυσικά χαρακτηριστικά
Η μέση διάμετρος της Γουίνιφρεντ εκτιμάται σε 9,3 χιλιόμετρα περίπου, ενώ το γεωμετρικό άλβεδό της είναι 0,245 ± 0,064. Η Γουίνιφρεντ περιστρέφεται γύρω από τον εαυτό της μία φορά κάθε 125 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουινιφρεντ
1622 Σακορνάκ

Ο **Σακορνάκ (Chacornac)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,133. Ανακαλύφθηκε το 1952 από τον Γάλλο αστρονόμο Αλφρέντ Σμιτ, που παρατηρούσε από την Υκλ του Βελγίου, και πήρε το όνομά του προς τιμή του Γάλλου αστρονόμου Ζαν Σακορνάκ.

## Φυσικά χαρακτηριστικά
Τα φυσικά χαρακτηριστικά του Σακορνάκ είναι άγνωστα. Ο Σακορνάκ περιστρέφεται γύρω από τον εαυτό του μία φορά κάθε 9 ως 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σακορνακ
Φαράγγι Μυλωνά

Το φαράγγι του Μυλωνά βρίσκεται στην Κοινότητα Αγίου Ιωάννου (Αη-Γιάννη) Ιεράπετρας και καταλήγει κοντά στην παραλία Κακιά Σκάλα ανάμεσα στους οικισμούς Κουτσουνάρι και Φέρμα. Απέχει από την Ιεράπετρα 10-15 λεπτά με το αυτοκίνητο και συμπεριλαμβάνει ένα εντυπωσιακό καταρράκτη. 
Για να φτάσει κανείς στον καταρράκτη υπάρχουν δύο μονοπάτια, ένα πολύ εύκολο και ένα πολύ δύσκολο.

Το εύκολο μονοπάτι διαρκεί μόνο 20 λεπτά και ο δρόμος είναι βατός καθώς υπάρχει ένα τσιμεντένιο μονοπάτι, το οποίο είναι χτισμένο πρόσφατα. Οι ταμπέλες για την πορεία του μονοπατιού είναι ευκρινέστατες.
Το δύσκολο μονοπάτι, μπορεί να διαρκέσει μέχρι και 2 ώρες. Για να διασχίσει κάποιος  αυτό το μονοπάτι, πρέπει να περάσει μέσα από τον ποταμό και σε κάποια σημεία ίσως χρειαστεί να σκαρφαλώσει στα βράχια. Στα δεξιά του μονοπατιού υπάρχει το εύκολο μονοπάτι, οπότε είναι εύκολο να αλλάξει δρόμο αν χρειαστεί.

Όποιο από τα δύο μονοπάτια και αν διαλέξει, η διαδρομή θα καταλήξει στους, 40 μέτρων, καταρράκτες του Μυλωνά. Η καλύτερη εποχή για να διασχίσει κανείς το συγκεκριμένο φαράγγι είναι το χειμώνα ή νωρίς την άνοιξη, ώστε να υπάρχουν πολλά νερά, κάτι που δείχνει το τοπίο μαγευτικό. Ωστόσο, εάν κάποιος διαλέξει τον δύσκολο δρόμο, θα πρέπει να πάει εποχή που δεν υπάρχουν πολλές βροχοπτώσεις, καθώς αν βρέχει, το μονοπάτι γίνεται επικίνδυνο.

Τα νερά από τον ποταμό του φαραγγιού καταλήγουν στη θάλασσα της Κακιάς Σκάλας. Σύμφωνα με τον κ.Νικήτα Λαμπράκη, πρόεδρο του τοπικού Συμβουλίου του Αγίου Ιωάννη, τα νερά αυτά, με μέτριες βροχοπτώσεις, φτάνουν ετησίως τα 4,5 εκατομμύρια κυβικά μέτρα νερού. Παράλληλα με το ποτάμι και μέσα στο δάσος υπάρχουν οι τσιμεντένιοι καταπότες, οι οποίοι κατασκευάστηκαν από Αγιαννιώτες και χρονολογούνται από το 1960-1965. Οι "νευράλακες αυτοί κάποτε χρησιμοποιούνταν για να μεταφέρουν το νερό από τους καταρράκτες στο Κουτσουνάρι για αρδευτικούς σκοπούς. 

## Αναφορές



Κατηγορία:Περιφερειακή ενότητα Λασιθίου
Μυλωνα
1620 Γεωγράφος

Ο **Γεωγράφος (Geographos)** είναι ένας μικρός γεωπλήσιος αστεροειδής, με απόλυτο μέγεθος (όπως ορίζεται για το Ηλιακό Σύστημα) 15,6. Ανακαλύφθηκε το 1951 από τους Αμερικανούς αστρονόμους Άλμπερτ Τζωρτζ Γουίλσον και Ρούντολφ Μινκόφσκι, που παρατηρούσαν από το Αστεροσκοπείο του Πάλομαρ, και πήρε το όνομά του προς τιμή της Εθνικής Γεωγραφικής Εταιρείας των ΗΠΑ, η οποία χρηματοδότησε τη φωτογραφική επισκόπηση όλης της ουράνιας σφαίρας από το Πάλομαρ.

Το 1994, στη διάρκεια της κοντινότερης προσέγγισης του Γεωγράφου στη Γη κατά τους τελευταίους δύο αιώνες (εγγύτερη από αυτή προσέγγιση των δύο σωμάτων θα συμβεί το έτος 2586), σε απόσταση 5 εκατομμυρίων χιλιομέτρων, μία μελέτη με ραντάρ του αστεροειδούς έγινε από το Ραδιοτηλεσκόπιο του Γκόλντστοουν  στην Καλιφόρνια: μια ισχυρή δέσμη ραδιοκυμάτων στάλθηκε προς τον αστεροειδή, ανακλάσθηκε στην επιφάνειά του και το τμήμα της που επέστρεψε στη Γη μετά από επεξεργασία απεκάλυψε το σχήμα του Γεωγράφου (βλ. *Φυσ.χαρακτηριστικά*). Επίσης, ο Γεωγράφος είχε επιλεγεί να εξερευνηθεί από κοντά (<100 χλμ.) από την αμερικανική αποστολή του σκάφους *[[Κλημεντίνη (διαστημόπλοιο)|Κλημεντίνη]]* την άνοιξη του 1994, αλλά μία βλάβη του προωθητήρα του σκάφους ματαίωσε τη συνέχιση της αποστολής.

## Φυσικά χαρακτηριστικά
Οι διαστάσεις του Γεωγράφου είναι 5,0 Χ 2,0 Χ 2,1 χιλιόμετρα με σφάλμα ±150 μέτρα. Σύμφωνα με αυτά τα δεδομένα, ο Γεωγράφος είναι το πιο επίμηκες («μακρόστενο») σώμα στο Ηλιακό Σύστημα. Ο φασματικός τύπος του είναι **S** (λιθώδης), δηλαδή αποτελείται από πυριτικά ορυκτά του σιδήρου και του μαγνησίου, μαζί με νικέλιο και σίδηρο σε μεταλλική μορφή. Το γεωμετρικό άλβεδο του Γεωγράφου είναι 0,3258 ± 0,051. Ο Γεωγράφος περιστρέφεται γύρω από τον εαυτό του μία φορά κάθε 5 ώρες 13 λεπτά και 19 δευτερόλεπτα.

## Εξωτερικοί σύνδεσμοι
* 
* Τροχιά από το JPL (Java) / Εφημερίδα

Γεωγραφος
1621 Ντρούζμπα

μικρογραφία|3D μοντέλο του αστεροειδούς 1621 Ντρούζμπα
Η **Ντρούζμπα (Druzhba)** είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,861. Ανακαλύφθηκε το 1926 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από τη ρωσική λέξη που σημαίνει «φιλία».

## Φυσικά χαρακτηριστικά
Η μέση διάμετρος της Ντρούζμπα εκτιμάται σε 9,08 ± 0,8 χιλιόμετρα. Ο φασματικός τύπος της είναι **S** (λιθώδης), ενώ το γεωμετρικό άλβεδό της είναι 0,237 ± 0,046. Η Ντρούζμπα περιστρέφεται γύρω από τον εαυτό της μία φορά κάθε 99 ώρες και 12 λεπτά, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντρουζμπα
Σαββίδης (αποσαφήνιση)

Με το επώνυμο **Σαββίδης** μπορεί να αναφέρεται:

*ο Αλέξιος Γ.Κ. Σαββίδης, καθηγητής βυζαντινής και μεσαιωνικής ιστορίας στο πανεπιστήμιο Αιγαίου.
*ο Παντελής Σαββίδης, δημοσιογράφος με έδρα τη Θεσσαλονίκη.
*ο Συμεών Σαββίδης, ζωγράφος.
*ο Χάρης Σαββίδης, βραβευμένος διευθυντής φωτογραφίας.
*ο Χάρης Σαββίδης, πολεοδόμος, αρχιτέκτονας, φωτογράφος και πολιτικός του νομού Μεσσηνίας.
*ο Ιβάν Σαββίδης, Καυκάσιος Έλληνας, πρώην βουλευτής στη Ρωσία, μεγαλοεπιχειρηματίας και ιδιοκτήτης της ΠΑΕ ΠΑΟΚ.

## Δείτε ακόμη
* Γιώργος Σαββίδης
Χρήστος-Αναγνώστης Δαλιάνης

Ο **Χρήστος-Αναγνώστης Δαλιάνης** (1838-1901) ήταν Έλληνας πολιτικός.

Για 25 χρόνια διετέλεσε βουλευτής και δήμαρχος Αμαλιάδας. Για την πόλη της Αμαλιάδας θεωρείται ο δημιουργός της πόλης όπως την ξέρουμε σήμερα.

Ο Δαλιάνης εναλλασσόταν στη θέση του δημάρχου με αυτή του βουλευτή με το Τρικουπικό κόμμα την περίοδο 1875 – 1895.  

Ως Δήμαρχος Ήλιδας για να αυξήσει τον πληθυσμό των οικισμών *Δερβητσελεπή* και του *Καλίτσα* , που ήταν χωριά αραιοκατοικημένα, εφάρμοσε έναν αποδοτικό τρόπο για τη συγκέντρωση του πληθυσμού. Στους χωρικούς που έρχονταν στις δυο κωμοπόλεις παραχωρούσε δωρεάν οικόπεδο για κατοικία και γη για καλλιέργεια. Έτσι αποκτούσαν δική τους μερίδα και μ' αυτόν τον τρόπο έφερε καλό κόσμο από διάφορα μέρη, που έδωσαν ζωή στον έρημο τόπο. Έπειτα οι δύο οικισμοί ενώθηκαν αποτελώντας την σημερινή Αμαλιάδα. Πέτυχε μάλιστα να περάσει ο σιδηρόδρομος μέσα από την Αμαλιάδα, δίνοντάς της ένα σοβαρό πλεονέκτημα και μια μεγάλη δυναμική για τη μετέπειτα οικονομική της άνθηση. 

Με την δημιουργία της πόλης της Αμαλιάδας, ο Δαλιάνης μετέφερε και την πρωτεύουσα του δήμου από την Γαστούνη στην Αμαλιάδα. Μάλιστα ήταν αυτός που δημιούργησε το σχέδιο πόλεως, πάνω στο οποίο δημιουργήθηκε η σημερινή πόλη.  

Στις εκλογές του 1895 δεν κατάφερε να επανεκλεγεί δήμαρχος. Αυτή ήταν και η τελευταία ενασχόληση του με την πολιτική . 

## Πηγές
* Λεωνίδας Καρνάρος, *Εμπορικός Σύλλογος Αμαλιάδας (1908-2008)*, Αμαλιάδα 2009, σελ.153-154

Κατηγορία:Δήμαρχοι Αμαλιάδος
Βαλκανικοί Αγώνες Κλειστού Στίβου 1994

Το **Α΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1994** έγινε στις 20 Φεβρουαρίου στο Στάδιο Ειρήνης και Φιλίας, στο Νέο Φάληρο, που διοργανώθηκε υπό την εποπτεία της  Βαλκανικής Ένωσης Στίβου (Association of Balkan Athletic Federations ή ABAF) και του ΣΕΓΑΣ και θεωρείται το πρώτο επίσημο, αφού εκείνο του 1991 είχε δοκιμαστικό χαρακτήρα. Σε σχέση με το 1991 προστέθηκαν τρία αγωνίσματα: στους άνδρες τα 5000μ βάδην και στις γυναίκες τα 3000μ βάδην και το τριπλούν. Μετείχαν με πλήρεις ομάδες η Ελλάδα και η Ρουμανία ενώ οι υπόλοιπες βαλκανικές χώρες με μεμονωμένους αθλητές. Δεν υπήρξε βαθμολογία. Πολυνίκης σε άνδρες και γυναίκες αναδείχθηκε η **[[Ρουμανία]].** 

## Αποτελέσματα
### Ανδρών

#### Κατάταξη

### Γυναικών

Εκτός συναγωνισμού:  Στέφκα Κοσταντίνοβα 1,97.
#### Κατάταξη

## Συμμετέχουσες χώρες
Σε παρένθεση ο αριθμός των αθλητών από τις συνολικά 6 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.

* Αλβανία ()
* Βουλγαρία ()
* Ελλάδα *(διοργανώτρια)* ()

* Ο.Δ. Γιουγκοσλαβίας ()
* Ρουμανία ()
* Τουρκία ()

## Παραπομπές

http://www.gbrathletics.com/ic/bi.htm

## Πηγές
*BALKAN INDOOR CHAMPIONSHIPS. 

1994
Κατηγορία:Αθλητισμός στον Πειραιά
Κατηγορία:Στίβος το 1994
Φόρκυς (δορυφόρος)

Ο **Φόρκυς** (), ή όπως είναι το πλήρες όνομα του **(65489) Κητώ I Φόρκυς** ((65849) Ceto I Phorcys), είναι ένας φυσικός δορυφόρος του μεταποσειδώνιου αντικειμένου 65489 Κητώ. Η ανακάλυψη του έγινε στις 11 Απριλίου 2006 από τους αστρονόμους K. Noll, H. Levison, W. Grundy και D. Stephens χρησιμοποιώντας το Διαστημικό Τηλεσκόπιο Χαμπλ. Έλαβε το προσωρινό όνομα **S/2006 (65489) 1**, ενώ στις 23 Νοεμβρίου 2006 ονομάστηκε Φόρκυς, από το όνομα του θαλάσσιου θεού των αρχαίων Ελλήνων, Φόρκυ. 

## Παραπομπές


Κατηγορία:Δορυφόροι μεταποσειδώνιων αντικειμένων
Τουαμασάγκα

Η **Τουαμασάγκα** (Σαμόα: Tuamasaga) είναι ένα διαμέρισμα του νησιού Ουπόλου των νησιών Σαμόα. Έχει έκταση 479 τ.χλμ. και πληθυσμό 83.191 κατοίκων (2001). Πρωτεύουσα είναι η Άπια, ενώ δεύτερη μεγαλύτερη πόλη είναι η Αφέγκα.

thumb|right|300px|Παραλία στην βόρεια Τουαμασάγκα

## Γεωγραφία
Η Τουαμασάγκα βρίσκεται ανατολικά των Σαμόα και κεντρικά του Ουπόλου. Συνορεύει στα νότια με στα δυτικά με την Α'άνα, στα νοτιοδυτικά με την Γκαγκα'εμάουγκα και στα ανατολικά με την Άτουα. 

## Πόλεις
* Φαλέ'ουλα
* Άπια
* Αφέγκα
* Μανίνοα
* Φούσι
* Φαουσάγκα
* Βαϊτέλε
* Βαϊλέλε
* Λαλοβαέα
* Παπαούτα
* Φα'ατο'ιαλεμάνου
* Φαγκάλι'ι
* Λαούλι'ι
* Λεπέα
* Λετόγκο
* Λοτόπα
* Μαγκιάγκι Τάι
* Μάλουα
* Ματαούτου
* Μοατάα
* Μουλίνου'ου
* Πεσέγκα
* Σατάοα
* Σιουμού
* Ταφαϊγκάτα
* Τανουγκαναμόνο
* Ταουφούσι
* Τουανά'ι
* Βαϊέε
* Βαϊλίμα
* Βαϊμόσο
* Φουγκαλέι
* Τουαέφου
* Αλαμαγκότο
* Μουλιβάι
* Φαατοΐα
* Τοοματάγκι

## Εικόνες

Αρχείο:Samoa_-_Apia_Govt_buildings.jpg|Ξημέρωμα στην Άπια
Αρχείο:Samoa_police_brass_band.jpg|Αστυνομική μπάντα της Άπια
|Το Μπαχά'ι, 8 χιλιόμετρα από την Άπια
Αρχείο:Apia_Cathedral.jpg|Ο Καθεδρικός Ναός της Άπια
Αρχείο:Samoa_Apia_Courthouse.JPG|Κτήριο της Άπια


## Δείτε επίσης
* Διαμερίσματα των Σαμόα

## Παραπομπές
Βαλκανικοί Αγώνες Κλειστού Στίβου 1991

Οι **Βαλκανικοί Αγώνες Κλειστού Στίβου 1991** ήταν μία δοκιμαστική διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία του ΣΕΓΑΣ. Η διοργάνωση πραγματοποιήθηκε στον Πειραιά, στο Στάδιο Ειρήνης και Φιλίας, τον Ιανουάριο του 1991.

Στο πρωτάθλημα διεξήχθησαν δώδεκα αγωνίσματα ανδρών και δέκα γυναικών, υπήρξε συμμετοχή και των έξι βαλκανικών κρατών με έναν αθλητή ή αθλήτρια ανά αγώνισμα και δεν τηρήθηκε ομαδική βαθμολογία. Πρωταθλήτρια χώρα στους άνδρες και στις γυναίκες αναδείχθηκε η Ρουμανία. Η πρώτη επίσημη Βαλκανιάδα κλειστού στίβου διεξήχθη τρία χρόνια αργότερα, το 1994.

## Αποτελέσματα
### Ανδρών
1991 | 1994 | 1995 | 1996 | 1997 
thumb|right|Ο πρωταθλητής στα 60 μέτρα με εμπόδια, Γκεόργκε Μπορόι.
thumb|right|Ο πρωταθλητής στο άλμα εις μήκος, Κώστας Κουκοδήμος.

### Γυναικών
1991 | 1994 | 1995 | 1996 | 1997 
thumb|right|Η πρωταθλήτρια στα 60 μέτρα με εμπόδια, Λιλιάνα Ναστάζε.

## Μετάλλια ανά χώρα

## Κατάταξη

## Συμμετέχουσες χώρες
Σε παρένθεση ο αριθμός των αθλητών από τις συνολικά 6 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.

* Αλβανία ()
* Βουλγαρία ()
* Γιουγκοσλαβία ()

* Ελλάδα *(διοργανώτρια)* ()
* Ρουμανία ()
* Τουρκία ()

## Παραπομπές


## Βιβλιογραφία
*«Ματιές στα Σπορ», τ. 29 (Ιανουάριος 1992), σ. 43.

1991
Κατηγορία:Αθλητισμός στον Πειραιά
Κατηγορία:Στίβος το 1991
Παπαχριστοπούλειος Βιβλιοθήκη Αμαλιάδας

Στις 6-10-1957 συντάχθηκε στην Αμερική η διαθήκη του Χρήστου Παπαχριστόπουλου στα αγγλικά και στις 19-10-1964 μεταφράστηκε στα ελληνικά και το κληροδότημα ήταν 30,000 δολάρια για την στέγαση της **Παπαχριστοπουλείου Βιβλιοθήκης Αμαλιάδας** σε ιδιόκτητο κτίριο.

## Ίδρυση
Η βιβλιοθήκη (που δεν είχε ακόμη αυτό το όνομα) χτίστηκε στον χώρο όπου στεγάζοταν η ανενεργή Ηλεκτρική Εταιρεία σ' ένα δημοτικό πάρκο με δέντρα και τσιμεντένιους διαδρόμους και εγκανιάστηκε το 1967 αφού εμπλουτίστηκε με πλήθος βιβλίων από δωρεές ντόπιων και ξένων.

Το 1972 σε μία ανοιχτή συνέλευση 80 ατόμων κρίθηκε απαραίτητο να τροποποιηθεί το καταστατικό του σωματείου και να μετονομαστεί σε Παπαχριστοπούλειος Βιβλιοθήκη Αμαλιάδας με την υπ' αριθμό 252-12-1972 απόφαση του Πρωτοδικείου Αμαλιαδας. Στο καταστατικό ορίστηκε ότι στο εννεαμελές διοικητικό συμβούλιο θα μετείχε ο εκάστοτε μητροπολίτης χωρίς δικαίωμα ψήφου και το πρώην σωματείο θα στεγάζοταν στο κτίριο της βιβλιοθήκης.

Πέραν του κληροδοτήματος του Χρήστου Παπαχριστόπουλου η βιβλιοθήκη δεν είχε χρηματοδότηση οπότε κατόπιν αιτήματος του σωματείου και έπειτα από συμφωνία περιείλθε στην ιδιοκτησία του δήμου.

Στο χρονικό διάστημα 1991-1996 οργανώθηκε το αναγνωστήριο και έγινε δυνατή η σύνδεσή της με το Υπουργείο Πολιτισμού και Τουρισμού,το Υπουργείο Εθνικής Παιδείας και Θρησκευμάτων, το Εθνικό Κέντρο Βιβλίου και τις βιβλιοθήκες του νομού Ηλείας. Σ' αυτή την χρονική περίοδο και συγκεκριμένα το 1995 με την υπ' αριθμό 345/1995 απόφαση του το Δημοτικό Συμβούλιο Αμαλιαδας ψήφισε τον κανονισμό για την διοίκηση,την διαχείριση και την λειτουργία της ορίζοντας 9μελές διοικητικό συμβούλιο από τον δήμο αποτελούμενο από έναν δημοτικό σύμβουλο και οκτώ μέλη που ασχολούνται με θέματα πολιτισμού.

Η Παπαχριστοπούλειος Βιβλιοθήκη Αμαλιάδας μετά την λήξη της σύμβασης των υπαλλήλων της τον Απρίλιο του 2008 υπολειτουργεί στηριζόμενη σε εθελοντική προσφορά.

## Παραπομπές


## Πηγές
* Αμαλιάδα, η πόλη μας, Περιβαλλοντική Ομάδα 1ου Γενικού Λυκείου Αμαλιάδας, σελ. 141-142
* Αμαλιάδα, εικόνες, Παπαχριστοπούλειος Βιβλιοθήκη Αμαλιάδας

Κατηγορία:Βιβλιοθήκες στην Ελλάδα
Κατηγορία:Περιφερειακή ενότητα Ηλείας
Πτερύγιο ωτός

Το **πτερύγιο ωτός** σχηματίζεται από σκελετό από ελαστικό χόνδρο, ο οποίος περιβάλλεται από δέρμα και απουσιάζει από το κάτω άκρου του πτερυγίου, το λοβίο. Η έξω επιφάνεια του κατά το πρόσθιο χείλος του ΕΑΠ εμφανίζει τον τράγο προς τα κάτω δε και πίσω από αυτόν τον αντίτραγο, από τον οποίο χωρίζεται με τη μεσοτράγια εντομή. Η περιφέρεια του πτερυγίου σχηματίζει την έλικα και επί τα ενός της την ανθέλικα, καταλείποντας μεταξύ τους τη σκαφοειδή αύλακα. 

Πίσω από την είσοδο του ΕΑΠ σχηματίζεται κοιλότητα που ονομάζεται κόγχη. Η κόγχη διαιρείται από το πρόσθιο άκρο της έλικας, το σκέλος της έλικας, σε δύο τμήματα, τη κύμβη προς τα πάνω και την κοιλότητα της κόγχης προς τα κάτω. Η νεύρωση του πτερυγίου προέρχεται από το προσωπικό νεύρο και αισθητικά από το ωτοκροταφικό και το μείζον ωτιαίο νεύρο. Η αγγείωση γίνεται με την πρόσθια ωτιαία αρτηρία, καθώς και κλάδους της οπίσθιας ωτιαίας και της ινιακής αρτηρίας. 

Η λειτουργία του συνίσταται στη συλλογή ακουστικών κυμάτων.
## Εξωτερικοί σύνδεσμοι

Κατηγορία:Ανατομία ζώων
Έσω ους

Το **έσω ους** είναι υπεύθυνο για την ακοή και την ισορροπία. Αποτελείται από τον υμενώδη και τον οστέινο λαβύρινθο. Ο υμενώδης λαβύρινθος αποτελείται από ένα πολύπλοκο σύστημα καναλιών που περιβάλλονται από τον οστέινο λαβύρινθο. Το όλο σύστημα βρίσκεται μέσα στο λιθοειδές οστό, τμήμα του κροταφικού οστού.
## Δομή
Ο οστέινος λαβύρινθος περιβάλλει και προστατεύει αυτές τις δομές. Έχει παρόμοιο σχήμα με τον υμενώδη λαβύρινθο εκτός από τη θέση του σφαιρικού και ελλειπτικού κυστιδίου, που περικλείονται από την οστέινη αίθουσα. Στα έσω τοίχωμα της αίθουσας αντιστοιχεί ο πυθμένας του έσω ακουστικού πόρου, ενώ το έξω τοίχωμα αντιστοιχεί στο έσω τοίχωμα του κοίλου του τυμπάνου. Πάνω στο έξω τοίχωμα της οστέινης αίθουσας υπάρχουν δυο οπές, η ωοειδής θυρίδα προς τα άνω και η στρογγυλή θυρίδα προς τα κάτω, που αποφράσσονται από τη βάση του αναβολέα και μια μεμβράνη, τον δευτερεύοντα τυμπανικό υμένα.

Ο υμενώδης λαβύρινθος περιέχει υγρό, την ενδολέμφο, η οποία είναι πλούσια σε κάλιο και φτωχή σε νάτριο. Ο ενδολεμφικός χώρος συγκοινωνεί μέσω του υδραγωγού της αίθουσας με τον ενδολεμφικό θύλακα που κατασκηνώνει στον υποσκληρίδιο χώρο. Μεταξύ του οστέινου και του υμενώδους λαβυρίνθου καταλείπεται ο περιλεμφικός χώρος τον οποίο καταλαμβάνει η περίλεμφος. Η περίλεμφος είναι πλούσια σε νάτριο και φτωχή σε κάλιο, σύσταση που μοιάζει περισσότερο στο ΕΝΥ. Αν και φαίνεται να υπάρχει κάποια επικοινωνία περίλεμφου-ΕΝΥ μέσω του υδραγωγού του κοχλία, δεν έχει ξεκαθαριστεί αν η περίλεμφος προέρχεται εξολοκλήρου από το ΕΝΥ.
## Εξωτερικοί σύνδεσμοι

Κατηγορία:Αφτί
EN 1990

Ο **EN 1990 – ΕΥΡΩΚΩΔΙΚΑΣ : ΒΑΣΕΙΣ ΣΧΕΔΙΑΣΜΟΥ** είναι η βάση μία σειράς από κώδικες γνωστοί ως  Ευρωκώδικες. Το σχετικό κείμενο ορίζει τις βασικές αρχές εφαρμογής των Ευρωκωδίκων που χρησιμοποιούνται στο σχεδιασμό δομιμάτων.

Ο **EN 1990** παρέχει τις μη-εξαρτώμενες από τα δομικά υλικά πληροφορίες που απαιτούνται για το σχεδιασμό με βάση τους Ευρωκώδικες κτιρίων και έργων Πολ. Μηχ/κού.

Ο **EN 1990** χρησιμοποιείται σε συνδυασμό με τους EN 1991 ως EN 1999 για το σχεδιασμό κτιριακών έργων και άλλων δομιμάτων πολιτικού μηχανικού και συμπεριλαμβάνει θέματα γεωτεχνικής μηχανικής, σχεδιασμού κατασκευών έναντι πυρκαγιάς, σχεδιασμό έναντι σεισμού και άλλων τυχηματικών δράσεων, φορτίων κατά την κατασκευή ενός έργου και το σχεδιασμό προσωρινών κατασκευών.

Το Παράρτημα A2 του **EN 1990** παρουσιάζει τους κανόνες και τις μεθόδους για τον καθορισμό συνδυασμών δράσεων για ελέγχους λειτουργικότητας και οριακών καταστάσεων αστοχίας (εκτός από τους ελέγχους κόπωσης) με τις προτεινόμενες τιμές σχεδιασμού των μόνιμων, μεταβλητών και τυχηματικών δράσεων και των συντελεστών ψ που θα χρησιμοποιηθούν κατά το σχεδιασμό οδογεφυρών, πεζογεφυρών και σιδηροδρομικών γεφυρών. Το παράρτημα αυτό ισχύει επίσης και για δράσεις κατά τη διάρκεια της κατασκευής. Επίσης παρουσιάζονται οι μέθοδοι και κανόνες για ελέγχους που αφορούν ορισμένες οριακές καταστάσεις αστοχίας οι οποίες είναι ανεξάρτητες από τα υλικά.

## Κανονιστικές Αναφορές

Συνολικά υπάρχουν 10 αυτοτελείς κανονισμοί (συμπεριλαμβανομένου και του EN 1990) που αποτελούνται από 58 μέρη και συμπληρώνονται από τα Εθνικά προσαρτήματα. Τα μέρη αυτά είναι:

# EN 1990 Ευρωκώδικας 0: Βάσεις Σχεδιασμού
# EN 1991 Ευρωκώδικας 1: Δράσεις στις φέρουσες κατασκευές
# EN 1992 Ευρωκώδικας 2: Σχεδιασμός φερουσών κατασκευών από Σκυρόδεμα
# EN 1993 Ευρωκώδικας 3: Σχεδιασμός φερουσών κατασκευών από Χάλυβα
# EN 1994 Ευρωκώδικας 4: Σχεδιασμός Σύμμικτων φερουσών κατασκευών από Χάλυβα και Σκυρόδεμα
# EN 1995 Ευρωκώδικας 5: Σχεδιασμός Ξύλινων φερουσών κατασκευών
# EN 1996 Ευρωκώδικας 6: Σχεδιασμός φερουσών κατασκευών από Τοιχοποιία
# EN 1997 Ευρωκώδικας 7: Γεωτεχνικός Σχεδιασμός
# EN 1998 Ευρωκώδικας 8: Αντισεισμικός Σχεδιασμός των φερουσών κατασκευών
# EN 1999 Ευρωκώδικας 9: Σχεδιασμός φερουσών κατασκευών από Αλουμίνιο

## Εξωτερικοί σύνδεσμοι

*Eurocodes: Building the Future Ο ιστότοπος της Ευρωπαϊκής Επιτροπής για τους Ευρωκώδικες
*Τίτλοι ισχυόντων Τμημάτων του Ευρωκώδικα και Εθνικό Κείμενο Εφαρμογής στη βιβλιοθήκη του ΤΕΕ
*Ολοκλήρωση έργου Ευρωκωδίκων Ιστότοπος του Ελληνικού Οργανισμού Τυποποίησης για τους Ευρωκώδικες
*Δημόσια κρίση ΣΕΠ: Ευρωκώδικες - Εθνικά Προσαρτήματα
*Δημόσια κρίση ΣΕΠ: Ευρωκώδικες - Εθνικά Προσαρτήματα (2ο Μέρος)
*Δημόσια κρίση ΣΕΠ: Ευρωκώδικες - Εθνικά Προσαρτήματα (3ο Μέρος)
*Δημόσια κρίση ΣΕΠ: Ευρωκώδικες - Εθνικά Προσαρτήματα (4ο Μέρος)
*Γενική εισαγωγή στους Ευρωκώδικες
*ΕΝ 1990: Βάσεις σχεδιασμού των φερουσών κατασκευών
*ΕΝ 1990: Βάσεις σχεδιασμού, ΕΝ 1991: Δράσεις στις φέρουσες κατασκευές

Κατηγορία:Τυποποίηση
Κατηγορία:Επιστήμη Πολιτικού Μηχανικού
Χάρης Σαββίδης

Με το ονοματεπώνυμο Χάρης Σαββίδης μπορεί να αναφέρονται τα παρακάτω πρόσωπα:
* Χάρης Σαββίδης, βραβευμένος φωτογράφος
* Χάρης Κ. Σαββίδης, πολεοδόμος, αρχιτέκτονας, φωτογράφος και πολιτικός του νομού Μεσσηνίας
* Χάρης Σαββίδης, δημοσιογράφος και συνδικαλιστικό στέλεχος της *Ημερησίας*.
* Χάρης Σαββίδης, τερματοφύλακας ποδοσφαίρου και αργότερα πρόεδρος της ΠΑΕ ΠΑΟΚ.
Φαράγγι Σαρακίνας

μικρογραφία
Το **φαράγγι Σαρακίνας** είναι φαράγγι το οποίο βρίσκεται στο χωριό των Μύθων, 20 χιλιόμετρα μακρυά από την Ιεράπετρα. Το μήκος του είναι 1,5 χιλιόμετρο περίπου. 

Γενικά είναι βατό, με πλούσιο το στοιχείο του νερού. Ο χρόνος που χρειάζεται για να το διασχίσεις δεν ξεπερνά τη 1,5 ώρα περίπου. Το πλάτος του κυμαίνεται από τα 3 μέχρι και τα 10 μέτρα και τα τοιχώματά του φτάνουν τα 150 μ. ύψος.

Σύμφωνα με το μύθο ο Σαραντάπηχος (γίγαντας, γιος του Δία) περνώντας από το βουνό, έσκυψε να πιει νερό στο ποτάμι. Η μακριά του γενειάδα έσχιζε το βουνό στα δύο και δημιουργήθηκε το φαράγγι. Το φαράγγι πήρε το όνομα Σαρακίνας ή Σαραντάπηχου.

Το φαράγγι έχει όλο το χρόνο νερό και το χειμώνα η στάθμη του ανεβαίνει πολύ περισσότερο, γι' αυτό και δεν γίνεται να το διασχίσει κάποιος το χειμώνα.

## Εξωτερικοί σύνδεσμοι
*Φαράγγι Σαρακίνας 
*Φαράγγι Σαρακίνας, Ιεράπετρα - Μύρτος

Σαρακινα
Φαράγγι της Σαρακίνας
Κατηγορία:Εθνικοί δρυμοί της Ελλάδας
Metapedia

Η **Metapedia** είναι μια πολύγλωσση ακροδεξιά, νεοναζιστική, φασιστική, αντισημιτική, ισλαμοφοβική, ομοφοβική και αντιφεμινιστική εγκυκλοπαίδεια  που μάχεται υπέρ της ανωτερότητας της λευκής φυλής και αρνείται την ύπαρξη Ολοκαυτώματος. Εγκαινιάστηκε επίσημα στις 26 Οκτωβρίου του 2006, με την έκδοση στη σουηδική γλώσσα. Η αγγλική έκδοση εγκαινιάστηκε στις 28 Απριλίου του 2007, ενώ η ουγγρική έκδοση είναι η πιο ανεπτυγμένη και έχει τα περισσότερα άρθρα: 144.189 στις 27 Σεπτεμβρίου 2013.

## Ταυτότητα του εγχειρήματος
Στην αρχική σελίδα της ελληνικής Metapedia αναφέρονται τα εξής για την ταυτότητα του εγχειρήματος:

## Παραπομπές


## Εξωτερικοί σύνδεσμοι
* Ελληνική Metapedia

Κατηγορία:Εθνικισμός
Κατηγορία:Αντισημιτισμός
Κατηγορία:Διαδικτυακές εγκυκλοπαίδειες
Κατηγορία:Ιστότοποι
Ηλίας Συνοδινός

Ο **Ηλίας Συνοδινός** (γεν. *Λόφος Αξιωματικών*, Περιστέρι 4 Νοεμβρίου 1960) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων, που αγωνίζονταν σε όλες τις θέσεις της άμυνας.

## Καριέρα
Ξεκίνησε από το εφηβικό τμήμα του Αιγάλεω το 1975, ύστερα από υπόδειξη των Δημ. Εξωμανίδη και Στ. Μακρή και προωθήθηκε για προπονήσεις με την πρώτη ομάδα την περίοδο 1976-77 με προπονητή το Λάμπη Σεραφείδη, κατακτώντας μάλιστα και τον τίτλο του **πρωταθλητή [[Β΄Εθνική ποδοσφαίρου αντρών|Β΄Εθνικής]]**, με τη λήξη της πρώτης του εκείνης χρονιάς.

Συνέχισε στο Αιγάλεω και στην Επαγγελματική Α΄Εθνική το 1977-78, έχοντας προπονητή το Μπέλα Πάλφι. Το ντεμπούτο του στη μεγάλη κατηγορία πραγματοποιήθηκε στην συνάντηση της 15ης αγωνιστικής, Καστοριάς-Αιγάλεω (3-0), όπου η αθηναϊκή ομάδα είχε αγωνισθεί με ερασιτέχνες ποδοσφαιριστές, λόγω απεργίας του Π.Σ.Α.Π. Ξανάπαιξε όμως, με τους επαγγελματίες αυτή τη φορά, τη 27η αγωνιστική, στο παιχνίδι Πιερικός-Αιγάλεω 4-0.

Κατά το ίδιο διάστημα είχε 4 συμμετοχές στην Εθνική Ομάδα των Νέων, κατακτώντας την πρώτη θέση στο Α΄ Βαλκανικό Κύπελλο Νέων της Τουρκίας που έγινε στη Σμύρνη, έχοντας προπονητή το Στ. Πετρίτση και συμπαίκτες μεταξύ άλλων, τους Λεμονή, Κοκολάκη, Δίντσικο, Σκαρτάδο, Χαλκίδη, Καραγκιοζόπουλο, Κοκολίτσιο, Μακρυωνίτη, Αντωνίου, Χατζηιωαννίδη.

Το καλοκαίρι του 1982 δόθηκε δανεικός για ένα χρόνο στον Ατρόμητο Πειραιώς, στη Β΄Εθνική και  
επέστρεψε στο Αιγάλεω το 1983, συμμετέχοντας και πάλι στην Επαγγελματική Α΄Εθνική για έξι μήνες, ώσπου αποχώρησε τον Δεκέμβριο για τη Χαλκίδα και τη Β΄ Εθνική. Ακολούθως έπαιξε στην Ηλιούπολη, στον Ηλυσιακό, τον Εθνικό Αστέρα και στη Δ' Εθνική με τους ΑΟ Μαλεσίνας (1992-93), Άρη Αγ. Κωνσταντίνου (1993-94) και Α.Ο. Αγίας Παρασκευής (1994-95).

## Προπονητικό έργο
Από το 1995 που τερμάτισε την αγωνιστική του καριέρα και για 17 χρόνια ασχολήθηκε με την προπονητική, αναλαμβάνοντας ομάδες της Α΄κατηγορίας Ε.Π.Σ. Αθηνών και της Δ΄Εθνικής. Κέρδισε 5 τίτλους, με Ηλιούπολη, Τερψιθέα, Ηλυσιακό, Ποσειδώνα Γλυφάδας και Διάνα Ηλιούπολης. Ακόμη εργάσθηκε στις ομάδες των Σουρμένων, του Π.Α.Ο. Ρουφ, του Χαραυγιακού, του Χολαργού, της Αγίας Ελεούσας, του Ηφαίστου, του Αστέρα Βάρης και του Αστέρα Ζωγράφου.Τα τελευταία χρόνια είναι ο προπονητής της ομάδας των βετεράνων ποδοσφαιριστών του Αιγάλεω Α.Ο. ("ΣΥ.ΒΕ.Π.Α.Π.")

## Παπαπομπές


## Πηγές
* [Φύλλο εφημερίδας "Αθλητική Ηχώ", της [18 Οκτωβρίου] 1978, σελ. 4 *Ηλ. Συνοδινός: Ένα νέο αστέρι του Αιγάλεω*, συντάκτης Παύλος Γερακάρης]

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Αιγάλεω Α.Ο.
Κατηγορία:Έλληνες προπονητές ποδοσφαίρου
Σ
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Χάρης Σαββίδης (διευθυντής φωτογραφίας)

Ο **Χάρης Σαββίδης** (αγγλικά: *Harris Savides*, 28 Σεπτεμβρίου 1957, Νέα Υόρκη, ΗΠΑ - 9 Οκτωβρίου 2012) ήταν βραβευμένος αμερικανός διευθυντής φωτογραφίας ελληνικής καταγωγής. Ήταν τακτικός συνεργάτης του σκηνοθέτη Γκας Βαν Σαντ, σε ταινίες όπως το Milk και το Elephant, ενώ έχει ασχοληθεί και με το γύρισμα βιντεοκλίπ γνωστών καλλιτεχνών όπως οι REM και η Μαντόνα. Στην καριέρα του είχε βρεθεί υποψήφιος για βράβευση πολλές φορές (BAFTA, Independent Spirit Award, Satellite Award), ενώ είχε κερδίσει τόσο το New York Film Critics Circle Awards, όσο και τρεις φορές στα MTV Video Music Awards για καλύτερη διεύθυνση φωτογραφίας.

## Παραπομπές


## Πηγές
*

Κατηγορία:Αμερικανοί ελληνικής καταγωγής
Κατηγορία:Αμερικανοί φωτογράφοι
Κατηγορία:Αμερικανοί κινηματογραφιστές
Βαλκανικοί Αγώνες Κλειστού Στίβου 1995

Το **Β΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1995** έγινε στις 25 Φεβρουαρίου στο Στάδιο Ειρήνης και Φιλίας και διοργανώθηκε υπό την εποπτεία της  Βαλκανικής Ένωσης Στίβου (Association of Balkan Athletic Federations ή ABAF) και του ΣΕΓΑΣ. Σε σχέση με το 1994 αφαιρέθηκαν τα αγωνίσματα του βάδην ανδρών και γυναικών. Δεν υπήρξε βαθμολογία. Πολυνίκεις αναδείχθηκαν στους άνδρες η **[[Ελλάδα]]** και στις γυναίκες η **[[Ρουμανία]].** 

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές

*BALKAN INDOOR CHAMPIONSHIPS. 

1995
Κατηγορία:Διοργανώσεις στίβου στον Πειραιά
Κατηγορία:Στίβος το 1995
Πρόβλημα

Πρόβλημα είναι κάποιο εμπόδιο, δυσκολία, πρόκληση που δυσκολεύει την έκβαση ενός στόχου ή αποτελέσματος που επιδέχεται αντιμετώπισης και ενδεχομένως λύσης. Με άλλα λόγια, πρόβλημα είναι μια κατάσταση η οποία χρήζει αντιμετώπισης, απαιτεί λύση, η δε λύση της δεν είναι γνωστή, ούτε προφανής.
Τα προβλήματα που απαντώνται στην καθημερινότητα και στις επιστήμες ποικίλουν. Ένα πρόβλημα μπορεί να είναι προσωπικό, κοινωνικό, μαθηματικό.

## Παραδείγματα
* Ένα μαθηματικό πρόβλημα είναι ο τετραγωνισμός του κύκλου.
* Φιλοσοφικά προβλήματα είναι τα παράδοξα του Ζήνωνα, η ύπαρξη κλπ.
* Στο παιχνίδι σκάκι κάθε κίνηση είναι και ένα πρόβλημα.
* Στην κοινωνία εμφανίζονται προβλήματα συμπεριφοράς, επικοινωνίας κλπ.
* Στον άνθρωπο εμφανίζονται μαθησιακά προβλήματα, κινητικά προβλήματα κλπ.
* Στον χώρο των ηλεκτρονικών υπολογιστών ως σημαντικό πρόβλημα αναφέρεται το πρόβλημα του έτους 2000 (millennium bug).

## Παραπομπές


## Εξωτερικοί σύνδεσμοι
* 

Κατηγορία:Επίλυση προβλημάτων
Κατηγορία:Τεχνητή νοημοσύνη
Κατηγορία:Εκπαιδευτική ψυχολογία
Κατηγορία:Νευροψυχολογική αξιολόγηση
Νίκος Σιδηρόπουλος

Ο **Νίκος Σιδηρόπουλος** (γεν. Πειραιάς, 12 Φεβρουαρίου 1961) είναι Έλληνας ποντιακής καταγωγής παλαίμαχος ποδοσφαιριστής, πρώην διεθνής με την Εθνική ομάδα των Νέων και αρχηγός της Μικτής ομάδας επιλέκτων παικτών του Πειραιά, εκδότης, τέως πρόεδρος της Ένωσης Συνδέσμων παλαιμάχων ποδοσφαιριστών του Πειραιά και παράγοντας του πειραϊκού ποδοσφαίρου, σαν μέλος του Δ.Σ. της Ε.Π.Σ. Πειραιώς.
## Αγωνιστική καριέρα
Ο Νίκος Σιδηρόπουλος αγωνίζονταν στη μεσαία γραμμή. Ξεκίνησε το ποδόσφαιρο από την ερασιτεχνική ομάδα του Αετού Κορυδαλλού, το 1976. Αργότερα ήταν και πρόεδρος στον ίδιο σύλλογο. Το 1978 κλήθηκε για προπονήσεις στην Εθνική Ομάδα των Νέων στο ΟΑΚΑ από το Στ. Πετρίτση και τον Αλ. Σοφιανίδη, μαζί με τους Στ. Μανωλά, Λυσ. Γεωργαμλή, Χαρ. Σοφιανό κ.α. Το 1980 εισήχθη στην Οδοντιατρική Σχολή και παράλληλα με τις σπουδές του, συνέχισε να αγωνίζεται. Το καλοκαίρι του 1984 υπέγραψε στον Αργοναύτη, στον οποίο διετέλεσε και αρχηγός, την εποχή που η ομάδα συμμετείχε στο Εθνικό Ερασιτεχνικό Πρωτάθλημα (1985-1987). Παράλληλα ήταν επί σειρά ετών αρχηγός της Μικτής Επιλέκτων του Πειραιά, με προπονητές τον Δημ. Λάρδα και τον Παντελή Χοτζόγλου και συμμετείχε σε πολλούς αγώνες, στην Ελλάδα και στο εξωτερικό (Αλβανία).

δεξιά|300 px|μικρογραφία|Ο Νίκος Σιδηρόπουλος, αρχηγός στην ομάδα του Αργοναύτη, στα μέσα της δεκαετίας του '80
Μετά τη θητεία του στον Αργοναύτη, έπαιξε στις ομάδες Δραπετσώνα και Ατρόμητος Πειραιώς (και με τις δυο στη Δ΄Εθνική), Δίας Κορυδαλλού, Ερμής Κορυδαλλού, Κερατσίνι (ΕΠΣΠ), ενώ τερμάτισε την ενεργή του συμμετοχή παίζοντας ποδόσφαιρο "Σάλας" 5χ5 σε ηλικία 38 ετών, το 1999.

## Προσωπική ζωή
Είναι νυμφευμένος κι έχει αποκτήσει τρεις κόρες, η μεγαλύτερη από τις οποίες, Αναστασία, εργάζεται ως μοντέλο και το 2010, ανακηρύχθηκε ως miss young world.

## Πηγές - Παραπομπές

## Εξωτερικοί σύνδεσμοι

* [Ο Νίκος Σιδηρόπουλος με τα χρώματα του Αργοναύτη, φιναλίστ στον Τελικό της ΕΠΣ Πειραιώς το 1985](https://archive.today/20130702043211/http://www.erasitexniko-podosfairo.gr/%CE%B5%CF%80%CF%83%CF%80/%CF%80%CE%BB%CE%B7%CF%81%CE%BF%CF%86%CE%BF%CF%81%CE%B9%CE%B5%CF%82/%CE%B9%CF%83%CF%84%CE%BF%CF%81%CE%B9%CE%BA%CE%BF-%CE%B5%CF%80%CF%83%CF%80/item/2261-%CE%97-%CE%99%CF%83%CF%84%CE%BF%CF%81%CE%AF%CE%B1-%CF%84%CE%BF%CF%85-%CE%9A%CF%85%CF%80%CE%AD%CE%BB%CE%BB%CE%BF%CF%85-%CF%84%CE%B7%CF%82-%CE%95%CE%A0%CE%A3-%CE%A0%CE%B5%CE%B9%CF%81%CE%B1%CE%B9%CE%AC-(%CE%BC%CE%AD%CF%81%CE%BF%CF%82-1%CE%BF))
* Κάλεσμα του Νίκου Σιδηρόπουλου στο φίλαθλο κόσμο για τον Τελικό Κυπέλλου ΕΠΣΠ
* Οι Σύνδεσμοι Παλαιμάχων Πειραιά, γίνονται δεκτοί στα γραφεία της ΕΠΣΠ

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Ταμπρίζ

Η **Ταμπρίζ** (περσικά: تبریز), επίσης γνωστή ως **Ταυρίδα**, είναι η τέταρτη μεγαλύτερη πόλη του Ιράν και πρωτεύουσα της επαρχίας του Ανατολικού Αζερμπαϊτζάν. Βρίσκεται βορειοδυτικά, κοντά στη λίμνη Ούρμια, σε υψόμετρο περίπου 1.370 μέτρων. Η ονομασία της προέρχεται από τις λέξεις «ταπ ριζ», δηλαδή «ροή θερμότητας», καθώς η περιοχή περιβάλλεται από θερμές πηγές. Παρά το γεγονός πως η ευρύτερη περιοχή είναι σεισμογενής, οδηγώντας συχνά σε καταστροφή μεγάλου μέρους της πόλης, λόγω της σημαντικής στρατηγικά θέσης της υπήρξε στη διάρκεια της ιστορίας της πρωτεύουσα ή διοικητικό κέντρο αρκετών δυναστειών.

Στην αρχαιότητα υπήρξε πρωτεύουσα του βασιλείου της Ατροπατηνής που πήρε το όνομά του από τον σατράπη της Μηδίας Ατροπάτη. Η Ταμπρίζ ήταν πρωτεύουσα του Μογγόλου ηγέτη Ιλκχάν Μαχμούντ Γκαζάν (1295-1304) ο οποίος ίδρυσε αστεροσκοπείο στην πόλη, καθιστώντας την σημαντικότατο κόμβο επιστημών. Το 14ο αιώνα πέρασε στα χέρια των μαυροπροβατάδων Τουρκομάνων, επί της ηγεμονίας των οποίων κτίστηκε το Μπλε Τζαμί της πόλης. Αποτέλεσε διοικητικό κέντρο της δυναστείας των Σαφαβιδών μέχρι το 1548 όταν πρωτεύουσα έγινε το Καζβίν. Επί της δυναστείας των Κατζάρ ανέκτησε την προνομιακή του θέση και εξελίχθηκε σε σημαντικό εμπορικό σταθμό μεταξύ του Ιράν και της Ευρώπης. Το 1826 κατακτήθηκε από τη Ρωσία κατά τη διάρκεια του ρωσο-ιρανικού πολέμου (1826-8).

Η πόλη διακρίνεται για την παρουσία αξιόλογων μνημείων. Εκτός από το Μπλε Τζαμί (1465-66) ξεχωρίζει επίσης το κάστρο της Ταμπρίζ, που βρίσκεται στη θέση ενός τεμένους υπό κατάρρευση, καθώς και το Ιστορικό Συγκρότημα Αγορών της Ταμπρίζ που αποτελεί από το 2010 Μνημείο Παγκόσμιας Κληρονομιάς. Το 1946 ιδρύθηκε το πανεπιστήμιο της Ταμπρίζ. Η πόλη παραμένει σημαντικό εμπορικό και βιομηχανικό κέντρο. Συνδέεται σιδηροδρομικά με την Τεχεράνη ενώ διαθέτει και αεροδρόμιο. Χαρακτηρίζεται από ηπειρωτικό κλίμα. Εκτός από την κοινή περσική γλώσσα,το πιο μεγάλο μέρος των κατοίκων ομιλεί την αζερική μία τουρκική διάλεκτο και οι Αζέροι αποτελούν την μεγάλη πλειοψηφία του πληθυσμού με ποσοστό γύρω στο 90%.

## Παραπομπές


## Πηγές

*"Tabrīz." Encyclopædia Britannica. Encyclopædia Britannica Online. Encyclopædia Britannica Inc., 2012. Web. 29 Mar. 2012. . 
*λήμμα «Tabriz», *Historical Dictionary of Iran*, The Scarecrow Press, β' εκδ. 2007

Κατηγορία:Πόλεις του Ιράν
Μεγάλη Ελληνική Εγκυκλοπαίδεια

Η ***Μεγάλη Ελληνική Εγκυκλοπαιδεία*** είναι γενική εγκυκλοπαίδεια που εκδόθηκε αρχικά μεταξύ του 1926 και 1934. Ιδρύθηκε το 1926 από τον Παύλο Δρανδάκη (1896–1945) κατά το πρότυπο της *[[Encyclopædia Britannica|Εγκυκλοπαίδειας Μπριτάνικα]]*. Στο έργο αυτό συνεργάστηκαν πολλοί γνωστοί και έμπειροι επιστήμονες και συγγραφείς, με αποτέλεσμα να κριθεί ως μία από τις σπουδαιότερες εγκυκλοπαιδικές εκδόσεις της εποχής της.

Γενικός γραμματέας της σύνταξης υπήρξε ο Ηρακλής Αποστολίδης, ενώ οι συντάκτες έφθασαν περίπου τους 700. Την έκδοση ανέλαβε ο εκδοτικός οίκος «Πυρσός», με το πρώτο τεύχος να κυκλοφορεί την 1η Μαρτίου 1926. Το έργο ολοκληρώθηκε σε 24 τόμους, με 23.000 σελίδες, περίπου 280.000 λήμματα και 37.000 εικόνες, σχέδια και χάρτες. Η γλώσσα της έκδοσης είναι η καθαρεύουσα, στοιχείο που χαρακτηρίζει έντονα το ύφος της.

Η εγκυκλοπαίδεια ανταγωνιζόταν άμεσα το *Εγκυκλοπαιδικό Λεξικό* του Ελευθερουδάκη, που εκδιδόταν την ίδια εποχή και απευθυνόταν στο ίδιο κοινό. Και οι δύο εκδόσεις, για να διευκολύνουν οικονομικά το αναγνωστικό κοινό, κυκλοφορούσαν σε τεύχη και πωλούνταν με δόσεις.

Ο Παύλος Δρανδάκης διατήρησε ορισμένα δικαιώματα επί της εγκυκλοπαίδειας, τα οποία διεκδίκησε αργότερα δικαστικά. Αφού δικαιώθηκε, οι απόγονοί του εξέδωσαν το 1956 μια δεύτερη έκδοση υπό τον λογότυπο *«Φοίνιξ»*.

Από τους 24 τόμους, ο δέκατος είναι αφιερωμένος αποκλειστικά στην Ελλάδα.  Μεταγενέστερα κυκλοφόρησαν και τέσσερις συμπληρωματικοί τόμοι, με τον γενικό τίτλο *«Συμπλήρωμα τόμος Χ»* (Α΄–Δ΄), ανεβάζοντας τον συνολικό αριθμό των τόμων σε 28.

## Πηγές
**[[Πάπυρος Λαρούς Μπριτάνικα]]*, τόμος 18 σελίδα 124 και τόμος 44 σελίδα 267, Αθήνα, 2006.
* Πασσιά Αγγελική, Τρία μεγάλα εκδοτικά τολμήματα. Εφημερίδα "Καθημερινή", ένθετο "Η περιπέτεια του βιβλίου στην Ελλάδα", 9 Μαΐου 1999.

## Εξωτερικοί σύνδεσμοι
* 10ος τόμος: Ελλάς - Ψηφιακή βιβλιοθήκη Ανέμη

## Σημειώσεις


## Παραπομπές


Κατηγορία:Ελληνικές εγκυκλοπαίδειες
Βαλκανικοί Αγώνες Κλειστού Στίβου 1996

Το **Γ΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1996** έγινε στις 24 Φεβρουαρίου στο Στάδιο Ειρήνης και Φιλίας, στο Νέο Φάληρο, διοργανώθηκε υπό την εποπτεία της  Βαλκανικής Ένωσης Στίβου (Association of Balkan Athletic Federations ή ABAF) και του ΣΕΓΑΣ., που αποτελούσε τον μόνιμο τόπο διεξαγωγής της διοργάνωσης τα πρώτα χρόνια. Μετείχαν έξι βαλκανικές χώρες. Δεν υπήρξε βαθμολογία. Πολυνίκεις αναδείχθηκαν στους άνδρες η **[[Ελλάδα]]** και στις γυναίκες η **[[Ρουμανία]],** που ήταν οι μόνες χώρες που έστειλαν τους καλύτερους αθλητές τους. Αλβανία και Βουλγαρία έστειλαν πλήρεις ομάδες αλλά η Βουλγαρία με δεύτερους αθλητές, ενώ Τουρκία και Γιουγκοσλαβία είχαν ελλιπείς συνθέσεις.

Κατά τη διάρκεια των αγώνων διεξήχθη βαλκανικό αθλητικό συνέδριο, στο οποίο αποφασίστηκε η ίδρυση της "**Βαλκανικής Ένωσης Στίβου"** (*ΒΑΑ: Balkan Athletic Association*) με σκοπό την καλύτερη αθλητική συνεργασία των χωρών της χερσονήσου και την εξέταση της προοπτικής να μετάσχουν στους βαλκανικούς και τα νέα κράτη που προέκυψαν από τη διάλυση της Γιουγκοσλαβίας.

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές
*BALKAN INDOOR CHAMPIONSHIPS. 
*"Αθλητική Ηχώ", 24/2/1996 ως 27/2/1996.

1996
Κατηγορία:Αθλητισμός στην Ελλάδα
Κατηγορία:Στίβος το 1996
Βαλκανικοί Αγώνες Κλειστού Στίβου 1998

Το **Ε΄ [[Βαλκανικοί Αγώνες Κλειστού Στίβου|Βαλκανικό πρωτάθλημα κλειστού στίβου]] 1998** έγινε στις 22 Φεβρουαρίου στην Αθήνα, στο Στάδιο Ειρήνης και Φιλίας που αποτελούσε τον μόνιμο τόπο διεξαγωγής της διοργάνωσης τα πρώτα χρόνια. Μετείχαν εννιά βαλκανικές χώρες, αφού προστέθηκε για πρώτη φορά η Βοσνία και Ερζεγοβίνη. Οι δυνατές χώρες δεν έστειλαν τους καλύτερους αθλητές τους. Δεν υπήρξε βαθμολογία. Πολυνίκης αναδείχθηκε η **[[Ρουμανία]]** σε άνδρες και γυναίκες.  

## Αποτελέσματα
### Ανδρών

#### Κατάταξη

### Γυναικών

#### Κατάταξη

## Παραπομπές


## Πηγές

*BALKAN INDOOR CHAMPIONSHIPS. 
*"Αθλητική Ηχώ", 23/2/1998.

1998
Κατηγορία:Αθλητισμός στην Ελλάδα
Κατηγορία:Στίβος το 1998
Depressive suicidal black metal

Το **Depressive Suicidal Black Metal** (ή συχνότερα D.S.B.M, δηλ. Καταθλιπτικό αυτοκτονικό black metal) είναι είδος black metal μουσικής. Πολλές φορές χρησιμοποιούνται οι όροι Depressive Black Metal ή Suicidal Black Metal ή Suicidal Depressive Black Metal. Πέρα από τον όρο που συναντάται, το νόημα δεν αλλάζει. Η μουσική δεν παρουσιάζει διαφορές, παραμένει καταθλιπτική και αυτοκτονική. 

## Μέλη
Συνήθως, τα D.S.B.M συγκροτήματα είναι one-man band, δηλαδή αποτελούνται από ένα άτομο/μέλος το οποίο παίζει όλα τα μουσικά όργανα.

## Στοιχεία
Η μουσική συνήθως έχει αργό επαναλαμβανόμενο ρυθμό και καταθλιπτική ατμόσφαιρα αν και αυτό δεν ισχύει πάντα μιας και πολλά συγκροτήματα χρησιμοποιούν πολλές εναλλαγές ρυθμού, συναισθημάτων και φωνητικών τα οποία πάλι δημιουργούν ένα σκοτεινό συναίσθημα θλίψης,απομόνωσης και αγανάκτησης. Τα φωνητικά διαφέρουν από συγκρότημα σε συγκρότημα, αν και συνήθως είναι τσιριχτά και σπαρακτικά κάτι που ταιριάζει απόλυτα με την καταθλιπτική ατμόσφαιρα που δημιουργεί η μουσική. Υπάρχει χρήση ηλεκτρικής κιθάρας με έντονη παραμόρφωση, μπάσου και τυμπάνων. Επίσης υπάρχει συχνή χρήση ακουστικής κιθάρας και πλήκτρων.

Η μουσική των D.S.B.M συγκροτημάτων μερικές φορές δεν διαφέρει πολύ από αυτή των black metal συγκροτημάτων αλλά αυτό δεν σημαίνει πως κάποιο συγκρότημα παύει να είναι D.S.B.M αν το μουσικό του ύφος είναι παρόμοιο με αυτό του παραδοσιακού black metal. Μερικές γνωστές μπάντες του είδους αποτελούν οι Silencer, Shining, Psychonaut 4, Nocturnal Depression και lifelover.
## Θεματολογία

Η θεματολογία των D.S.B.M συγκροτημάτων συνήθως κινείται γύρω από αρνητικά συναισθήματα και καταστάσεις όπως η κατάθλιψη, η απομόνωση, οι αυτοκτονικές τάσεις, η αυτοκαταστροφή και άλλα. Υπάρχουν αρκετές ομοιότητες στην θεματολογία μεταξύ D.S.B.M και black metal αλλά και διαφορές. Για παράδειγμα, τα D.S.B.M συγκροτήματα δεν δίνουν τόσο μεγάλη έμφαση σε θέματα όπως ο πόλεμος, η ιστορία, ο αντιχριστιανισμός, ο σατανισμός και άλλα.

Κατηγορία:Είδη heavy metal
Κατάλογος πολιτειών των ΗΠΑ ανά προσδόκιμο ζωής

thumb|right|350px|Χάρτης των πολιτειών των ΗΠΑ κατά προσδόκιμο ζωής κατά την γέννηση.<br>
'''Υπόμνημα:'''
Αυτό το άρθρο παρουσιάζει μια λίστα των πολιτειών των ΗΠΑ καταταγμένες ανά το προσδόκιμο ζωής τους κατά την γέννηση. Τα δεδομένα ελήφθησαν από την δεύτερη εθνική αναφορά του American Human Development Project, Measure of America 2010-2011.

## Κατάταξη
Μέσος όρος των Ηνωμένων Πολιτειών: 78,6 έτη.

## Αναφορές
* American Human Development Report

Προσδόκιμο ζωής
Κατηγορία:Δημογραφία των Ηνωμένων Πολιτειών
Αρύβαλλος Μακμίλλαν

Ο **[[αρύβαλλος]] Μακμίλλαν** πρωτοκορινθιακού ρυθμού με πολεμική παράσταση, παράσταση κυνηγιού λεόντων και παράσταση κυνηγιού που φιλοξενείται στο Βρετανικό Μουσείο είναι αξιοθαύμαστο δείγμα ελληνικής κεραμικής και μικρογραφικής αγγειογραφίας. 
## Ιστορικό του ευρήματος
Βρέθηκε σε κάποιον τάφο κοντά στο δρόμο προς τη Λιβαδειά το 1886 - 1888 και αγοράστηκε στη Θήβα από τον Μάλκομ Μακμίλλαν, ο οποίος το δώρισε στο Βρετανικό Μουσείο την άνοιξη του 1889, λίγο πριν ξεκινήσει για εξερευνητική αποστολή.

## Περιγραφή
Είναι αγγείο μικρών διαστάσεων, μόλις 7 εκατοστών, διακρίνεται όμως για την κεραμική και ζωγραφική του αξία. Ο λαιμός είναι σχηματισμένος σε μορφή λεοντοκεφαλής που βρυχάται, κατασκευασμένης με το χέρι χωρίς καλούπι. Το σχήμα του κυρίου σώματος του αγγείου είναι αυτό της ληκύθου πρωτοκορινθιακού ρυθμού. Η πλατιά λαβή που καταλήγει στην κορυφή του κρανίου ανάμεσα στα αυτιά είναι διακοσμημένη με γοργόνειο αρχαϊκού τύπου και φαρδιά πλεξούδα. Ο λαιμός είναι διακοσμημένος με φοίνικες. Οι αγγειογραφία γύρω από το σώμα εικονίζει τρεις σκηνές. Η πρώτη σκηνή, ύψους 2 εκατοστών εικονίζει μάχη στην οποία παίρνουν μέρος 17 οπλισμένοι πολεμιστές. Η σκηνή είναι ζωγραφισμένη εν είδη κυκλικής ζωφόρου χωρίς αρχή και τέλος. Η δεύτερη σκηνή ύψους ενός εκατοστού εικονίζει καλπάζουσα ιπποδρομία, στην οποία παίρνουν μέρος έξι νεαροί ιππείς. Ένα άλογο συνοδεύεται από κύκνο, ένα άλλο από νάνο ή πίθηκο. Η τελευταία και εκπληκτικότερη σκηνή, ύψους μόλις τεσσάρων χιλιοστών εικονίζει κυνήγι λαγού με οκτώ σκύλους, έναν άνθρωπο και ένα θήραμα, που μπορεί να είναι  λαγός, αλεπού ή τσακάλι. Το σύνολο των αγγειογραφιών ολοκληρώνεται με μια ταινία που εικονίζει ακτίνες.
## Ερμηνεία
Το αγγείο ήταν μάλλον ταφικό αγγείο που περιείχε βάλσαμο, άρωμα ή αιθέριο έλαιο.
## Χρονολογία
Είναι το αρχαιότερο μελανόμορφο αγγείο. Χρονολογείται γύρο στα 640 π.Χ.

## Δείτε επίσης
* Κυνήγι Κενταύρων (πρωτοκορινθιακή λήκυθος)

## Πηγές
* 
* 
* 
* Παρουσίαση του Αρύβαλου από το Βρετανικό Μουσείο
* 

Μαξιμιλλαν
Κατηγορία:Ελληνικά και Ρωμαϊκά εκθέματα στο Βρετανικό Μουσείο
Κατηγορία:Αρχαία Βοιωτία
Κατηγορία:Αρχαιολογικά ευρήματα στη Βοιωτία
Κατάλογος πολιτειών των ΗΠΑ ανά ρυθμό αύξησης πληθυσμού

thumb|350px|Χάρτης μεταβολής πληθυσμού στις πολιτείες των ΗΠΑ μεταξύ Ιουλίου 2007 και Ιουλίου 2008.
<br>'''Υπόμνημα:'''
Αυτό το λήμμα περιλαμβάνει κατάλογο των πολιτειών των Ηνωμένων Πολιτειών κατά εκτίμηση που ποσοστού μεταβολής του πληθυσμού από τον Απρίλιο του 2010 έως τον Ιούλιο του 2011, σύμφωνα με τους πιο πρόσφατους διαθέσιμους υπολογισμούς από τη *Στατιστική Υπηρεσία των Ηνωμένων Πολιτειών* (United States Census Bureau).

## Δείτε επίσης
*Κατάλογος πολιτειών και εδαφών των ΗΠΑ ανά πληθυσμό
*Κατάλογος πολιτειών των ΗΠΑ ανά προσδόκιμο ζωής

## Παραπομπές


## Εξωτερικοί σύνδεσμοι
*  Ιστολ. Mibazzar, Faster Growing States (Google Maps)
*  Εφημ. Las Vegas Review-Journal, Silver State again No. 1, [Ηλεκτρ. έκδοση], 27/12/2007
*  Michele Taylor, The West is Wild with Growth, Ιστοσ. Homestore.com 

Κατηγορία:Δημογραφία των Ηνωμένων Πολιτειών
Πληθυσμος ρυθμος αυξησης